OSNOVNE AKADEMSKE STUDIJE ARHITEKTURE

Arhitektura unutrašnjih prostora 1

6. SEMESTAR, 1P+2V

doc.dr Maja Đilas, maja.djilas@aggf.unibl.org, nastavnik

dr Igor Kuvač, igor.kuvac@aggf.unibl.org, saradnik

17/18

Unutrašnji prostor se izučava u trećoj i četvrtoj godini osnovnih studija arhitekture. Kontinuitet od dva semestra (6. i 7.) ili godinu dana prilika je da se uspostavi istraživačko-stvaralačka platforma za bavljenje savremenim teorijama i praksama arhitekture unutrašnjeg prostora.

U trećoj godini, koja je bazično teorijska, student se upoznaje s PISANOM ARHITEKTUROM RANKA RADOVIĆA I BOGDANA BOGDANOVIĆA. Čitaćemo pet kratkih, malih eseja, iz knjige „Vrt ili kavez, studije i eseji iz arhitekture i grada“ Ranka Radovića i odabrane “slike“ iz „Gradoslovara“ Bogdana Bogdanovića. Vodeći se uvjerenjem profesora Radovića da su TEKSTOVI O ARHITEKTURI I SAMI JEDNA ARHITEKTURA (Vrt ili kavez, str. 5) student ima **zadatak da ilustruje jedan Bogdanov i jedan Rankov tekst.** Ovaj zadatak je predispitna obaveza i vrjednuje se s 20 poena.

„VRT ILI KAVEZ, ESEJI I STUDIJE ARHITEKTURE I GRADA“, Ranko RADOVIĆ, Prometej, Novi Sad, 1995.

Vrt ili kavez, str.9-10

Soba kuma Saveljića, str.11-12

Pesma i kuća, str.13-15

Neprirodne kuće prirode, str.16-17

Selo i grad, str.18-21

 „GRADOSLOVAR“, Bogdan Bogdanović, Kulturno – prosvetna zajednica Srbije Vuk Karadžić, Beograd, 1982.

Antikvarnica ili grad usitnjen do posljednjeg paramparčeta, str.16-17

Arhitekta kod starih Grka još i graditelj iluzija, str.24-25

Baba košava decu više ne plaši, str.28-29

Bajka, svet naivih i svet strašnih bajki, str.30-31

Bašte stare, romantično zamandaljene str.33-34

Veština čitanja, čitati da bi se umelo i ispisati, str.62-63

Voajer, ali i filozof, str.66-67

Glumci putujući, na gradskim krovovima (semiotički skerco), str.75-76

Grad zatvoren, u sebi nosi sopstvenu kataklizmu, str.83

Gradovi od peska imaju čemu poučiti gradove od betona, str.85-86

Drvo uz kuću, odvajkada str.126-127

Igra neotkrivena, za sada još neotkrivena, str.160-161

Igračka, vrlo poučna, str.161

Kiša, plašt kiše, pod plaštom kiše, str.184-185

Pasijans ili ne valja ljudsku sudbinu prepustiti samo nestrpljenju prstiju, str.266-267

Plajvaz da ne ostane bez reči, str.274-275

Prašina od buke na vrhovima prstiju, 286- str.287

Rekreacija ili nešto bolje: rekreacija smisla, str.305-306

Savetnik titularni ili arhitekta koji se seća, str.317-318

Slika gradska odleteće kao ptica, str.337-338

Stolica stilska, amajlija varošanstva našeg tužnog i nasušnog, str.355-356

Sukno, nema više mnogo sukna, str.360

Telefoni današnji, možda su svi u kvaru, str.368

Udovi stostruki, bez srca, bez glave, str.384

Šatroscijentizam, laputanskih akademaca, zadivljujuća indukcija ničega, str.427-428

Šešir od betona, na ludoj glavi str.428-429

Oba autora, rijetkog jezičkog umijeća i majstorstva, pomoći će vam da i sami napišete **esej** na temu **iskustvo unutrašnjeg prostora.** Tema jepostavljena veoma široko, svjesno i u namjeri, da svakom ko pokuša pisati da dovoljno prostranstva da ”sagradi” arhitekturu koju je doživio ili namaštao. Iako se radi o zadatku koji dolazi na kraju semestra, nekoliko važnih sugestija na početku: jezičko umijeće se stiče stalnim pisanjem i govorenjem; pišite kao da se igrate: neočekivano, lucidno, sarkastično, ironično...; uživajte dok pišete ili u suprotnom ne pišite; ne podcjenjujte čitaoce; čitajte svakodnevno i ne samo o arhitekturi; pišite iz ličnog uvjerenja, a ono dolazi zbirom znanja... Esej nije obavezan i služi za korekciju konačne ocjene. Vrjednuje se s 10 poena.

U cilju boljeg upoznavanja s djelom profesora Bogdanovića slušaćemo tri predavanja iz ciklusa O STVARALAŠTVU BOGDANA BOGDANOVIĆA, UVOD U CELINU. Predavači su Ivan Ristić, Erlih Rajt (*Erlih Raith*) i Vladimir Vuković, svi iz Beča.

„O STVARALAŠTVU BOGDANA BOGDANOVIĆA, UVOD U CELINU“, Centar za kulturnu dekontaminaciju, Beograd, 11 -12. decembar 2015.

Bogdan Bogdanović kao crtač, Ivan Ristić

Na krivudavim stazama ka urbanologiji, Erlih Rajt

Pisana dela Bogdana Bogdanovića, Vladimir Vuković.

Kako je i naglašeno, Arhitektura unutrašnjih prostora 1 je teorijski kurs. Njegov osnovni cilj je upoznavanje studenata s MODERNOM U SOCIJALISTIČKOJ JUGOSLAVIJI, kroz arhitekturu unutrašnjeg prostora. U pripremi za ispit gledaćemo dokumentarni serijal BETONSKI SPAVAČI. Autori serijala, koji je snimljen 2016.g., su Saša Ban, Maroje Mrduljaš i Nevenka Sablić. Upoznaćemo se s arhitekturom Borisa Magaša, Ivana Vitića, Rikarda Marasovića i Lovre Perkovića. Pismeni ispit se vrjednuje s 60 poena.

„BETONSKI SPAVAČI“, Saša Ban, Maroje Mrduljaš i Nevenka Sablić, HULAHOP, Hrvatska radiotelevizija, 2016.:

Socijalizam susreće kapitalizam,

Kratki susreti uz Jadransku cestu,

Tajanstveni objekat u borovoj šumi,

Megastrukture.

Prijedlog ispitnih pitanja:

Objasni značenje socijalizam susreće kapitalizam?

Ko je autor kompleksa Haludovo i kada je sagrađen?

Koja je osnovna ideja hotela Palas?

Kako je moderna arhitektura hotelskog kompleksa oblikovala život i sudbine ljudi koji su se se njome koristili?

Kako kritičar arhitekture Maroje Mrduljaš objašnjava turističku arhitekturu u Malinskoj danas?

Koje tipove turističkih objekata Mrduljaš identifikuje u novoj mediteranskoj arhitekturi Malinske?

Kako Maroje Mrduljaš interpetira urbanizam Haludova?

Kako autor arhitekture u Haludovu “gradi“ javni prostor?

Kako Magaš, na primjeru hotela Palas, gradi odnos s prirodom? Navedi i objasni kroz primjere!

Objasniti značenje arhitektura koja se otkriva postupno kretanjem!

Kako Mrduljaš opisuje arhitekturu hola u hotelu Palas?

Kojim arhitektonskim elementom i kako Magaš gradi introvertnost prostora?

Kako autor arhitekture hotela Palas “gradi“ odnos unutrašnjeg i vanjskog prostora?

Objasniti arhitekturu i urbanizam atrijmskih vila?

Kako Magaš, na primjeru atrijumskih vila, gradi odnos s prirodom?

Objasniti arhitekturu ribarskog sela?

U duhu Betonskih spavača, zadatak je identifikovati i zabilježiti jedan **autentičan i** jedan **izmijenjen unutrašnji javni prostor**, a koji su kao programi i prostori mišljeni i građeni **u Banjaluci za vrijeme socijalističke Jugoslavije**. Nakon što odaberete “objekat” vašeg fotografisanja zadatak je **“projektovati” prizor**. Prizor “projektujete“ tako što birate kadar koji najpreciznije ilustruje atmosferu prostora. Pored kadra, predmet vašeg planiranja je i svjetlo. Moguće je fotografisati prostor s količinom svjetlosti koju zateknete ili se dodatno poigrati pojačavanjem ili smanjivanjem njenog intenziteta. To je odluka koju donosite spram ideje samog prizora.

Dio vašeg zadatka jeste i traganje za sljedećim podacima: naziv objekta, ime i prezime arhitekte, godinu izgradnje, odnosno godinu izmijena ukoliko ih je moguće sa sigurnošću datovati. Takodje, svaku fotografiju treba imenovati.

Ovaj zadatak je je takođe vaša predispitna obaveza i vrjednuje se s 15 poena.